
  Кіріспе 
  Мақсаты:  
  Бүгінгі тренингтің мақсаты – ата-аналармен байланыс орнатудың тиімді әдістерін меңгеру. Бұл тек ата-аналармен сөйлесуді ғана емес, олардың балаларының оқуы мен тәртібі туралы нақты ақпарат алуды да қамтиды. Бүгін біз сіздермен жаңа құралдар мен әдістерді талқылаймыз, және әрқайсыңыздың мектепте қандай қиындықтарға тап болатыныңызды түсінуге тырысамыз.  Сонымен қатар тренингті өтудегі басты міндетіміз: Ата-аналарды тәрбие- үдерісіне тең құқылы және тең дәрежеде жауапты серіктес ретінде қосу. Өйткені, біз: мұғалімдер мен ата-аналар бір ортақ істі тең дәрежеде атқарамыз: біз балалардан лайықты, жауапты, шығармашыл, бастамашыл, сауатты азаматтарды тәрбиелейміз. 
  Тренинг барысы: 
Қайырлы күн, құрметті әріптестер! 
Мен өз сөзімді белгілі кеңестік жаңашыл педагог Василий Александрович Сухомлинскийдің «Мұғалімдер ата-аналармен, ортақ күш-жігермен ғана балаларға үлкен адамдық бақыт сыйлай алады» деген сөзінен бастағым келеді. 
Құрметті әріптестер! Әрбір сынып жетекшісі үшін ата–аналармен қарымқатынас сөзсіз және әрқашан да жұмыстың оңай емес бөлігі болып табылады. Сыныптар әртүрлі, ал олардағы балалар да, ата-аналар да әртүрлі. 
Осы ретте бір сұрақ туындайды: «Сыныптағы жұмыс ата-аналармен ынтымақтастық пен өзара түсіністік жағдайында өтуін қалай қамтамасыз етуге болады?». 
    Кіріспе жаттығу 
Ең алдымен ата-ана, бала және сынып жетекшісінің арасындағы байланысты адыгейлік үш аяқты үстелді мысал ретінде қарастыра   отырып талқылайық.  
[image: ]Адыгейлік үш аяқты үстел сияқты біз де педагогикалық үстел құруымыз керек. Үшбұрыш, мыналардан тұрады мұғалім, ата-ана және оқушы, бұл үшбұрыштың басты шыңы, әрине, бала, оның міндеті жаңа нәрселерді үйрену арқылы өзін-өзі тану 
(мен не істей аламын). Ал үлкендердің міндеті – оған 
осы өте қиын істе көмектесу. 
Ойланайық. Бір аяғы сынып қалса, бұл үстелге не болады? Құлайды! 
Осы жерден қорытынды: баланың «екінші үйі» – мектепте жақсы өмір сүруі және жұмыс істеуі үшін біз күш-жігерімізді біріктіруіміз керек.  Сынып жетекшісінің бұл реттегі міндеті – ата-аналарға тәрбие мәселелерінде көмекші және кеңесші болу, ұжымда балалар мен ата-аналарды құру олардың өмірін толтыратын қайталанбас аура, жақсылық пен өзара көмек атмосферасын құру. 
Сынып жетекшілері мен пән мұғалімдері менімен келіседі деп ойлаймын, сынып жетекшісі бұл өзара әрекеттестіктің шешуші тұлғасы екені сөзсіз. 
Тренингтің мақсаты ең алдымен ата-аналармен қарым қатынас орнатудың тиімді 	әдістерін 	меңгеру 	болғандықтан, 	ең 	алдымен 	сіздер 	өз тәжірибелеріңізбен бөліссеңіздер. 
Қатысушылардың тәжірибесін сұрау: 
 - «Қазір өзіңіз басқаратын сыныптағы ата-аналармен байланысты қандай  жиілікте және қандай құралдар арқылы орнатасыз? Қандай қиындықтарға тап болдыңыз?» 
Мұғалімдерге не айту керек?: 
Кері байланыстың маңызы?: 
«Ата-аналармен тиімді байланыс орнатқанда, тек проблемаларды айту  емес, баланың жетістіктерін де бөлісу өте маңызды. Егер баланың оқу үлгерімі нашарлап жатса, оны ата-аналарға қалай түсіндіруге болады? Біз оларды 
кінәлап, айыптамай, конструктивті түрде сөйлеуіміз керек.» Эмпатия туралы айту: 
«Қиын ситуацияларда ата-аналардың жағдайын түсіну керек. Олар да бала үшін алаңдайды. Біз ата-анамен сөйлескенде олардың эмоцияларына мән беріп, позитивті әрі түсіністікпен жауап беруіміз қажет. Эмпатия — осы жағдайда маңызды.» Рөлдік ойын: 
«Қазір мен сіздерге екі түрлі сценарий ұсынамын. Бірінші сценарий:  Баланың оқу үлгерімі нашарлап кетеді, бірақ ата-аналар бұл мәселеге қарсы тұрады. Екінші сценарий: Баланың тәртібі нашарлап, ата-анасы баланың мінезқұлқын ақтауға тырысады. Осы сценарийлер бойынша жұпта жұмыс істеп, өз ойларыңызды бөлісіңіздер.» 
Ата-аналармен қиын жағдайларды шешуге кеңестер  Қиын жағдайларды басқару: 
«Мұғалімдер ата-аналармен күрделі әңгімелер жүргізуге дайын болуы керек. Баланың тәртібі немесе үлгерімі төмендеген кезде мұғалім ата-анамен қалай сөйлесуі керек? Мұнда басты назарда баланың қызығушылықтары болуы тиіс. 
Мұндай жағдайда ата-ананы кінәламай, бірге шешім табу керек.» Конструктивті диалог: 
«Қиын сұрақтарға дұрыс жауап беру үшін, біз ата-аналармен  конструктивті диалог құруды үйренуіміз керек. Баланың үлгерімі төмендеп кеткен болса, оған нақты дәлелдермен және ұқыпты тілмен түсініктеме беріңіз. Мысалы: «Менің байқағаным, соңғы айда сіздің балаңыз сабақты жиі түсінбей қалған сияқты. Сіздер үйде көмек көрсетіп жатырсыздар ма?» деген сияқты ашық сұрақтар қойыңыз.» Топтық жұмыс: 
«Енді сіздерге екі сценарий ұсынғым келеді. Бірінші сценарий – 
  
баланың тәртібі нашарлауы, екіншісі — оқу үлгерімінің төмендеуі. Әр топ бір сценарий бойынша шешімдер ұсынады. Қалай сөйлесесіздер? Қандай әрекеттер қолданасыздар?» 
Әдіс-тәсіл түрлері: 
Креативті жиналыс 
Ата-аналармен қарым қатынас жасауда  пассивті түрдегі ата-аналар жиналысының орнына автивті түрдегі жиналыстар өткізу. Әр қайсыларыңыз өздеріңіздің фантазияларыңызға қарай, жиналыста ата-ананың балаға деген көңіл бөлуінің балаға қалай әсер ететіндігін түсіндіру. Креативті кездесулер жасау. 
Ата-анаға хат 
   Балалардан ата-анасына хат жазуларын сұрап, жиналыста ата-аналарға табыстау. Бұл бала мен ата-ана арасындағы байланысты одан әрі күшейте түседі. 
Мотивация мен ынталандыру әдістерін қолдануға кеңестер беру Кеңес: 
«Баланың оқуына деген қызығушылығын арттыру үшін оны жағымды  түрде ынталандырыңыз. Мысалы, жақсы нәтиже көрсеткенде мақтап, жетістіктерін атап өту, оқуға қызықты жобалар немесе тақырыптар ұсыну арқылы оны шабыттандыруға болады.» Не үшін маңызды: 
Мотивация – оқу процесін жеңілдететін маңызды фактор. Баланың өзіне  деген сенімін арттыру, оны жақсы нәтижелерге жетелейтін күшті құрал болады. 
Тәжірибе жұмысы 
  Мұғалімнің йод, су, аскорбин қышқылын пайдалану арқылы, атааналарға олардың баласына деген көңіл бөлуінің қалай әсер ететіндігін көрсету. Бұл практика барысында таза стакандағы суды бала деп алып, оның жаман жаққа, бұрыс жолға түсуіне әсер ететін факторларды айта отырып суға йод қосу. Сәйкесінше түсі өзгерген су бұл баланың бұрыс жолға түсуіне әсер еткен факторлар болып саналады, яғни жолдастарының пікірі, әлеуметтік желілер секілді. Ал баланы дұрыс жолға қайта келтіру, оны жақсы азамат етіп тәрбиелеу ата-ананың мақсаты болғандықтан, жаңағы боялған суға аскорбин қышқылын қосу арқылы реакция жүргіземіз. Реакция нәтижесінде судың түсі баяғы қалпына келеді. Яғни бұл реакцияны былай түсіндіруге болады: ата-ананың балаға жеткілікті көңіл бөлуі, мейірім тағы да басқа жақсы факторлардың балаға әсер етуі.  
Қорытынды және жоспар (15 минут) 
Мақсаты: Тренингтің нәтижелерін қорытындылап, қатысушылардың жоспарлары мен болашақта қандай өзгерістер енгізетінін анықтау. 
Рефлексия: 
Қатысушылар тренингтен алған білімдері мен әсерлерін бөліседі. 
Жаңа мәліметтер: Тренинг соңында әр қатысушы өз сыныбында атааналармен тиімді жұмыс істеуге арналған жоспар құрады. 
Қорытынды сөз: 
Тренингтің негізгі идеясын қайталап, қатысушыларға ата-аналармен  байланыстың мектептің дамуына қалай әсер ететінін және әр мұғалімнің осы салада өз үлесін қосуының маңыздылығын түсіндіру. 

